കൊച്ചി നഗരത്തില് ഇനി ആരും വിശന്നിരിക്കേണ്ട : 10 രൂപയ്ക്ക് കിടിലന് ഊണ് കൊച്ചി നഗരത്തില് ഇനി ആരും വിശന്നിരിക്കേണ്ട. 10 രൂപയ്ക്ക്സാമ്ബാറും അച്ചാറും തോരനും കൂട്ടി ഇനി ഉച്ചഭക്ഷണം കഴിക്കാം. 10 രൂപയ്ക്ക് ഉച്ചഭക്ഷണവുമായി സമൃദ്ധി കൊച്ചി എന്ന പദ്ധതിക്ക് തുടക്കമായി. മിതമായ നിരക്കില് എല്ലാവര്ക്കും ഭക്ഷണം ലഭ്യമാക്കുക എന്ന ലക്ഷ്യത്തോടെയാണ് ഈ ജനകീയ ഹോട്ടലിന് തുടക്കമിടുന്നത് . പദ്ധതി നടി മഞ്ജു വാര്യര് ഉദ്ഘാടനം ചെയ്തു. അച്ചാര്, സാമ്ബാറോ മറ്റേതെങ്കിലും ഒഴിച്ചു കറിയോ, തോരനോ ആയിരിക്കും 10 രൂപ ഊണിനൊപ്പം ഉണ്ടായിരിക്കുക. ആവശ്യമുള്ളവര്ക്ക് പ്രത്യേകം സ്പെഷ്യല് വിഭവങ്ങളം ഉണ്ടാകും. സ്പെഷ്യലിന് ഈ 10 രൂപക്ക് പുറമേ പൈസ കൊടുക്കണം . വിശപ്പുരഹിത കൊച്ചി എന്ന ആശയത്തിന്റെ ഭാഗമായാണ് സമൃദ്ധി കൊച്ചി എന്ന ഈ പദ്ധതി നടപ്പിലാക്കുന്നത്. നോര്ത്ത് പരമാര റോഡിലെ ലിബ്ര ഹോട്ടല് കെട്ടിടത്തിന്റെ താഴെ നിലയില് വലതുവശത്താണ് ഈ ഹോട്ടല് പ്രവര്ത്തിക്കുന്നത് . 1500 പേര്ക്ക് ഭക്ഷണം തയ്യാറാക്കാവുന്ന ആധുനിക സംവിധാനങ്ങളോടുകൂടിയ കേന്ദ്രീകൃത അടുക്കളയാണ് ഇവിടെ തയ്യാറാക്കിയിട്ടുള്ളത്. കോവിഡ് കാലത്തെ സാമൂഹിക അടുക്കളയുടെ പ്രവര്ത്തനത്തില് നിന്നാണ് ഇത്തരമൊരു ആശയം രൂപപ്പെട്ടത് . നഗരത്തിലെത്തുന്ന തൊഴിലാളികളെ ലക്ഷ്യംവെച്ചാണ് ഈ പദ്ധതി തുടങ്ങുന്നത് . സെയില്സ് ഗേള്സ്, ചുമട്ടുതൊഴിലാളികള്, മറ്റ് ചെറിയ ജോലികള് ചെയ്യുന്നവരുള്പ്പെടെയുള്ളവര് ദിവസ വേതനാടിസ്ഥാനത്തിലാണ് ജോലി ചെയ്യുന്നത്. ഇവരൊക്കെ ഉച്ചക്ക് കഴിക്കാന് ദൂര സ്ഥലങ്ങളില്നിന്നാണ് ഊണ് പൊതിഞ്ഞ് കെട്ടി കൊണ്ടുവരുന്നത് . ഒരു ദിവസം പുറത്തുനിന്ന് കഴിക്കേണ്ടി വന്നാല് അത് അവരുടെ ആ മാസത്തെ സാമ്ബത്തിക സ്ഥിതിയെ തന്നെ ബാധിക്കും. അപ്പോള് അത്തരം സാഹചര്യങ്ങളില് പലരും ഭക്ഷണം കഴിക്കാതെ ഇരിക്കുകയാണ് ചെയ്യാറ്. അങ്ങനെയൊരു സാഹചര്യം ഒഴിവാക്കുകയാണ് ഈ പദ്ധതിയിലൂടെ പ്രധാനമായും ലക്ഷ്യം വെക്കുന്നത് . ഈ പദ്ധതിയുടെ ഉദ്ഘാടന വാര്ത്തയറിഞ്ഞ് ആദ്യത്തെ ദിവസം തന്നെ നഗരത്തിലെ പ്രമുഖ ഇലക്ട്രിക്കല് ഷോപ്പ്, വാട്സ് ആപ്പിലൂടെ ഒന്നു രണ്ട് പേര് സഹായ വാഗ്ദാനങ്ങള് നല്കി. ഇ പദ്ധതി മുന്നോട്ട് കൊണ്ടുപോകുന്നതിന് ഇത്തരം സഹായ വാഗ്ദാനങ്ങള് ആദ്യദിവസം തന്നെ കിട്ടുന്നത് പ്രചോദനമാണ് . ഇതൊരു കേന്ദ്രീകൃത അടുക്കളയാക്കി നഗരത്തിലെ വിവിധ ഭാഗങ്ങളിലേക്ക് ഭക്ഷണം എത്തിക്കുന്ന തരത്തിലേക്ക് പദ്ധതിയെ വളര്ത്തിക്കൊണ്ട് വരാം . കൊച്ചി കോര്പറേഷനിലെ കുടുംബശ്രീ പ്രവര്ത്തകരായ 14 വനിതകളായിരിക്കും ആദ്യഘട്ടത്തില് ഹോട്ടലിലെ തൊഴിലാളികള്. Video Link https:youtu.be441hfqZF68UThe post കൊച്ചി നഗരത്തില് ഇനി ആരും വിശന്നിരിക്കേണ്ട : 10 രൂപയ്ക്ക് കിടിലന് ഊണ് first appeared on MalayalamExpressOnline.